Den Nordiske Modstandsbevægelse

Foreningen blev oprettet i 1997. Først i 2013 forsøgte organisationen sig med at oprette en gren i Danmark.

Projektet blev ifølge Den Nordiske Modstandsbevægelse selv lagt ned kort tid efter, men det danske projekt blev startet op igen i 2017.

I dag har gruppen flere såkaldte 'reder' i Danmark. Reder er gruppens eget ord for afdelinger, og afdelingslederne bliver kaldt redeledere.

Foreningen har gennemført adskillige kampagner i Danmark, hvor der er blevet delt løbesedler ud.

En af foreningens ledere, Jacob Vullum Andersen, er sigtet for at have medvirket til at overhælde 84 jødiske gravsten på en gravplads i Randers med maling.